Païses Catalans - Wikipèdia

# Païses Catalans

### Un article de Wikipèdia, l'enciclopèdia liura.

Mapa dels Païses catalans amb las frontièras politicas actualas

Lo tèrme Païses Catalans (o País Catalans) (en catalan: Països Catalans, abreviacion: PPCC) se referís al concèpte d'una sola nacion qu'inclutz totes los territòris ont s'espandís istoricament la lenga catalana. Dins aquel sens tanben se pòt dire Catalonha (Catalunya) al sens larg.

## [Modificar] Origina del nom

Aquel concèpte apareguèt pel primièr còp a la fin del sègle XIX e mai tard foguèt popularizat per l'autor valencian Joan Fuster dins son libre Nosaltres els valencians (1962).

Lo tèrme Païses Catalans permet de levar qualques ambigüitats:

- Permet de parlar de totas la tèrras de lenga catalana, mentre que lo tèrme Catalonha a un sens variable (pòt designar los "Païses Catalanas" al sens larg o ben la region oficiala de "Catalonha" al sens estrech, qu'es sonque una part dels Païses Catalans).
- Permet d'apasimar las susceptibilitats possiblas de certanas regions, ont lo mond son prèstes a admetre una granda comunitat de lenga catalana, mas sens se subordenar a la region "Catalonha" al sens estrech.

Per certanas personas, ça que la, lo tèrme "Païses Catalans" es politicament cargat, e tend a èsser estrechament associat e l'independentisme catalan. Per d'autras personas, al contrari, es un tèrme practic e apolitic.

## [Modificar] Delimitacion

Los Païses Catalans comprenon:

- L'ancian Principat de Catalonha, o lo Principat o "Catalonha" al sens estrech, comportant:
  - L'actuala comunitat autonòma de Catalonha, dins l'estat espanhòl (que tanben se nomma Principat).
  - La Catalonha Nòrd, dins l'estat francés, qu'ocupa quasi tot lo departament dels Pirenèus Orientals.
  - La Franja de Ponent dins la comunitat autonòma d'Aragon, dins l'estat espanhòl.
- Lo principat independent d'Andòrra.
- Las illas Balearas, dins l'estat espanhòl.
- l'ancian reialme de Valéncia o comunitat autonòma del País Valencian, dins l'estat espanhòl.
- lo parçan de Carxe, restacat a la comunitat autonòma de Múrcia, dins l'estat espanhòl.

### [Modificar] Problèmas de delimitacion

Los Païses Catalans segon doas concepcions contradictòrias:

- En jaune encre: regions catalanofònas
- En jaune clar: restacament contestat de parçans occitans al nòrd (Val d'Aran, Fenolhedés) e de parçans ispanofòns al sud

Una part del movement catalanista considèra que cal inclure dins los "Païses Catalans" de parçans que son pas de lenga catalana, mas qu'apertenon a de regions majoritariament catalanofònas, çò es:

- Dos parçans occitans: la Val d'Aran (region oficiala de Catalonha) e Fenolhedés (Pirenèus Orientals). Pasmens los abitants d'aqueles parçans se son pas jamai sentits catalans.
- Los parçans periferics de lenga espanhòla, a l'oèst e a l'extrèm sud del País Valencian. Es vertat qu'un d'aqueles parçans, lo Bas Segura, a l'entorn d'Oriòla, foguèt catalonofòn fins al sègle XVIII.

Per contra, sovent se considèra que la vila catalanofòna de L'Alguer, enclavada en Sardenha, seriá pas dins los Païses Catalans.

## [Modificar] Simbolisme

Los Païses Catalans son de còps mençonats coma lo Pi de les tres branques (lo pin de tres brancas, arbre real que jòga un ròtle simbolic dins l'istòria del catalanisme) perque lor territòri compren tres partidas majoralas: lo Principat, lo País Valencian e las Illas Balearas.

Atal, un dicton popular definís los Païses Catalans "De Salsas a Guardamar e de Fraga a Maon" (De Salses a Guardamar i de Fraga a Maó).

## [Modificar] Ligams extèrnes

- Associazione italiana di studi catalani
- Los Païses catalans
- Mapa dels Païses catalans

Recuperat(ada) de "http://oc.wikipedia.org../../../p/a/%C3%AF/Pa%C3%AFses_Catalans_66c5.html"

Categorias de la pagina: Andòrra | Aragon | Catalonha | Illas Balearas | Politica d'Espanha | Politica francesa | Pirenèus Orientals | Comunautat autonòma de Valéncia

##### Views

- Article
- Discussion
- Version actuala

##### Recercar

##### Autras lengas

- Brezhoneg
- Català
- Deutsch
- English
- Español
- Euskara
- Français
- Galego
- Italiano
- Slovenščina